
2015-жылдын 8-сентябрындагы «Табигый териден жасалган кийим предметтери, кийимге тиешелүү буюмдар жана башка буюмдар» товардык позициясы боюнча контролдук (идентификациялык) белгилер менен товарларды маркалоону киргизүү боюнча пилоттук долбоорду 2015 – 2016-жылдарда ишке ашыруу жөнүндө макулдашуунун колдонуу мөөнөтүн узартуу тууралуу 
ПРОТОКОЛ
Евразия экономикалык бирлигине мүчө мамлекеттер (мындан ары – мүчө мамлекеттер) 2015-жылдын 8-сентябрындагы «Табигый териден жасалган кийим предметтери, кийимге тиешелүү буюмдар жана башка буюмдар» товардык позициясы боюнча контролдук (идентификациялык) белгилер менен товарларды маркалоону киргизүү боюнча пилоттук долбоорду 2015 – 2016-жылдарда ишке ашыруу жөнүндө макулдашуунун алкагында кызматташууну улантуу максатында төмөнкүлөр тууралуу макулдашты:
1-берене
2015-жылдын 8-сентябрындагы «Табигый териден жасалган кийим предметтери, кийимге тиешелүү буюмдар жана башка буюмдар» товардык позициясы боюнча контролдук (идентификациялык) белгилер менен товарларды маркалоону киргизүү боюнча пилоттук долбоорду 2015 – 2016-жылдарда ишке ашыруу жөнүндө макулдашуунун колдонулушу 2017-жылдын 1-январынан тартып 2018-жылдын 31-декабрына чейин узартылсын.
2-берене
Ушул Протокол 2017-жылдын 1-январынан тартып убактылуу колдонулат жана ушул Протоколдун күчүнө кириши үчүн зарыл болгон ички мамлекеттик жол-жоболорду мүчө мамлекеттер аткаргандыгы жөнүндө акыркы жазуу жүзүндөгү кабарламаны дипломатиялык каналдар аркылуу депозитарий алган датадан тартып 10 календардык күн өткөндөн кийин күчүнө кирет.
Мыйзамдарында эл аралык келишимдерди убактылуу колдонуу мүмкүнчүлүгү каралбаган мүчө мамлекет үчүн ушул Протокол мындай мүчө мамлекет тарабынан ушул Протоколдун күчүнө кириши үчүн зарыл болгон ички мамлекеттик жол-жоболорду аткарган датадан тартып колдонулат.
_____________ шаарында 20_____-жылдын «___» __________ бир түп нускада орус тилинде түзүлдү.
Ушул Протоколдун түп нускасы Евразия экономикалык комиссиясында сакталат, ал ушул Протоколдун депозитарийи болуп саналат, ар бир мүчө мамлекетке анын күбөлөндүрүлгөн көчүрмөсү жөнөтүлөт.

